ร้าน "ครัวแม่ศรีเรือน" หรือที่ส่วนใหญ่จะเรียกว่าก๋วยเตี๋ยวไก่แม่ศรีเรือน เป็นร้านอาหารที่มีเมนูให้เลือกหลากหลายอยู่เหมือนกันค่ะ และตอนนี้เค้ามีหลายสาจาแล้วด้วยนะ ไม่ธรรมดาจริงๆ ค่ะ..ซึ่งสาขานี้อยู่เกษตรนวมินทร์ที่เลียบด่วนรามอินทราค่ะ บริเวณติดกับปั๊มเชลล์เลย ซึ่งมีที่จอดรถสะดวกสบายหายห่วงค่ะ 
สำหรับบรรยากาศร้าน เป็นร้านใหญ่ที่ดูสะอาดสะอ้าน โปร่ง ไม่อัดอัดดีเราชอบ ซึ่งโซนก็มีทั้งแบบด้านในแอร์ และด้านนอกค่ะ คนก็เยอะนะ เกือบเต็มร้านเลยแล่ะ
เรามาพูดถึงเมนูกันบ้างค่ะ เมนูเค้ามีหลากหลายเลย อาทิ ก๋วยเตี๋ยวไก่ หมูสะเต๊ะ หรือจะอาหารเวียดนาม (แหนมเนือง) อาหารอีสานก็ยังมี ส้มตำปูม้า ลาบ ไก่ทอด ปอเปี๊ยะสด อาหารตามสั่งก็ดูน่าทานแต่ที่เด็ดทานละติดใจนะ "ก๋วยเตี๋ยวไก่น้ำใส" น้ำซุปเค้ากลมกล่อมกำลังดีมากเลยค่ะ ปรุงออกมาก็อร่อยถูกใจเลยทีเดียว ส่วนอีกเมนูนะ "หมูสะเต๊ะ" หมูนุ่มโดนใจ จิ้มน้ำจิ้มก็ฟินค่ะ หรือสุดท้ายจะตบด้วยขนมหวานก็ดีนะมีให้เลือกทั้งขนมครก กล้วยหอมทอด น้ำแข็งใส ขนมเบื้อง เยอะถูกใจเลยร้านนี้ !!ฟินค่ะ!!ร้านนี้เค้าเปิดทุกวันตั้งแต่ 07.00-23.00 นะค้า แวะมาโดนกันได้จ้า ^^